Dy filma hollivudianë me temën e drogës
Filmat përshkruajnë edhe korrupsionin e gjerë të policisë gjatë viteve '70
Filmi “American gangster” është bazuar në një histori të vërtetë dhe paraqet Frank Lukasin një burrë elegant dhe një sipërmarrës të suksesshëm. Ai është një bashkëshort dhe bir i përkushtuar, por nga ana tjetër ishte dhe baroni më i pamëshirshëm i drogës në New Yorkun e viteve ’70. Fituesi i çmimit Oskar, Denzel Uashington interpreton Lukasin. Filmi përshkruan korrupsionin e gjerë të policisë gjatë asaj periudhe, me disa personazhe policësh të cilët marrin pjesën e tyre prej shpërndarësve të drogës. Por polici Riçi Roberts, rol i bazuar në një personazh të vërtetë, është i papërzier. Ky film është mjaft interesant i cili i jep përgjigje pyetjes se si një kriminel i fuqishëm afrikano amerikan arrin të drejtoj biznesin e tij si të ishte një drejtues i lartë i ndonjë kompanie të fuqishme në ditët tona. Denzel Uashington ofron një interpretim të plotë si një Frank Lukas me zë të butë, kudo i veshur shik, por dhe pamëshirshëm në vendimarrjet e tij. Rasell Krou iterpreton Riçi Roberts, një polic i lodhur nga realiteti, por këmbëngulës në kërkim të drejtësisë. Regjizori i filmit, Ridli Skot, thotë se filmi është më tepër një thriller hollivudian, se sa një film policesk. Por kinematografia e tij, me ngjyrimet dhe hijet e palneve të tij, na sjell në mendje vitet 70. Megjithatë duket se filmi ka shikueshmëri të mirë deri tani, por jo me atë çka pritej. Një tjetër linjë e trajtimit të kohës së gangsterëve dhe bandave në Amerikë, është dhe filmi dokumentar “Mr. Untouchable”, i regjizorit Mark Livine i cili sjell botën e drogës së viteve 1970. Baroni i drogës, Niki Barnes, i cili ruhet nga programi i mbrojtjes së dëshmitarëve, ka vendosur të thyej heshtjen dhe të ofrojë një intervistë të rrallë në lidhje me rolin e tij në trafikun e heroinës së vitit 1970. Rrjeti i shpërndarësve të drogës, përdoruesit e saj, policët, agjentët e federalë dhe gazetarët janë pjesët e kësaj historie. “Mr.Untouchable” paraqet Nick Barnes dhe jo Frank Lukas si mbretin e Harlemit gjatë kësaj kohe. Në këtë film, Barnes paraqitet si një njeri i cili donte të ishte në qendrë të vëmendjes. Veshja e tij, bizhutë që përdorte, stili i jetës, të githa këto reflektonoin sipërrmarjen e tij me drogën. Sikurse në “American Gangster” policët shfaqen të korruptuar në masë dhe njerëzit e Harlemit janë mirënjohës ndaj “Kumbarit të tyre me ngjyrë” Dokumentari tregon që rënia e Nicky Barnes ishte mjaft e dukshme. Në mesin e viteve 70, gazetari i New York Times Fred Ferreti shkroi një artikull të titullua r”Mr. Untouchable” apo “I paprekshmi”, pasi Barnes deri atëherë i kishte shpëtuar ligjit. Por në vitin 1978 Barnes u arrestua, dhe i tregoi miqtë e tij për t’i shpëtuar dënimin me burgim të përjestshëm. Frank Lukas gjithashtu e shkurtoi dënimin e tij duke ndihmuar Riçi Roberts duke i treguar policët e korruptuar. Të dy filmat portretizojnë të dy shpërnarësit e drogës, mënyrën se si ata jetuan dhe lanë shenjë në shoqërinë e kohës. Mark Levine ka bërë një punë mjaft të mirë duke përdorur një formulim muzikor të përshtatshëm dhe pamje filmike që e mbërthenjnë shikuesin. E ndonëse regjizorët e dy filmave shpallin me të madhe që nuk kanë dashur t’ë lartësojnë këta gangsterë, në fakt , ata e kanë bërë këtë.//lk